
REFERAT DE APROBARE A PROIECTULUI DE HOTĂRÂRE
privind aprobarea proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972,   a încheierii Acordului de parteneriat între UAT Municipiul Timișoara (în calitate de lider) și Spitalul Clinic Municipal de Urgență Timișoara (în calitate de partener de proiect), a Notei de fundamentare privind necesitatea și oportunitatea investiției (pentru activitati de tip A), precum și a Documentatiei de avizare a lucrărilor de intervenții (pentru activități de tip B)


Motivul emiterii proiectului de hotărâre

1. Descrierea situaţiei actuale

La data de 23 martie 2022 Spitalul Clinic Municipal de Urgenta Timisoara a depus la Primaria Timisoara documentatia de avizare a lucrarilor interventii pentru investitia de mai sus, impreuna cu Nota de Fundamentare privind oportunitatea investitiei, in scopul incheierii unui Acord de Parteneriat cu Municipiul Timisoara pentru a obtine finantare nerambursabila prin Programul Operational Infrastructura Mare 2014-2020, apelul de proiecte  POIM/935/9/1/Consolidarea capacității de gestionare a crizei sanitare COVID-19.
Municipiul Timișoara a preluat, în calitate de lider de proiect, documentația tehnico-economică elaborată la faza de DALI  si Nota de Fundamentare privind oportunitatea investitiei pentru investitia de mai sus,  de la Spitalul Clinic Municipal de Urgenta Timişoara, în calitate de partener proiect, în vederea aprobarii acesteia in cadrul Consiliului Local.

Prin Acordul de parteneriat incheiat intre SCMUT si Municipiul Timisoara, s-a constituit eligibilitatea solicitantului prevazuta in Ghidul Solicitantului, precum si drepturile si obligatiile fiecarui partener; astfel solicitant in cadrul proiectului este Parteneriatul dintre  Municipiul Timisoara (Lider de proiect) si SCMUT (Partener).
Conform conditiilor stabilite prin Ghidul Solicitantului, la depunerea cererii de finantare este necesara Hotararea de aprobare a proiectului, a Documentatiei de avizare a lucrarilor de interventii (pentru lucrari de tip B definite in Ghidul Solicitantului), a Notei de fundamentare privind oportunitatea investitiei (pentru lucrari de tip B definite in Ghidul Solicitantului) si a Acordului de Parteneriat.

2. Schimbări preconizate şi rezultate aşteptate
Prin implementarea proiectului se vor obtine urmatoarele rezultate:
· Cresterea numarului de compartimente care beneficiaza de echipamente noi prin achizitia si montajul sistemelor de detectare, semnalizare, si alarmare incendii cu acoperire totala si de detectare semnalizare si alarmare în cazul depasirii concentratiei  maxima admisa de oxigen în atmosfera, instalatii de fluide medicale, inclusiv realizarea schemei/proiectului de executie si montaj (activitati de tip A)
· Cresterea numarului de compartimente care beneficiaza de echipamente noi prin achizitia si montajul instalatiilor electrice de curenti tari, inclusiv realizarea schemei/proiectului de executie si montaj (activitati de tip B).







3. Alte informaţii
Valoarea totală a proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI(Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972, este de 10.623.452,43 lei inclusiv TVA (din care valoare totală eligibilă 10.623.452,43  lei), distribuită astfel:

- Lider de proiect (Municipiul Timișoara): 71.400,00 lei  (inclusiv TVA), din care valoare totală eligibilă 71.400,00 lei (inclusiv TVA), cheltuielile neeligibile fiind în cuantum de 0,00 lei (inclusiv TVA).
- Partener (Spitalul Clinic Municipal de Urgență Timișoara): 10.552.052,43 lei (inclusiv TVA), din care cheltuieli eligibile 10.552.052,43 lei (inclusiv TVA).

Contribuția proprie în proiect a Municipiului Timișoara (lider de proiect) și a Spitalului Clinic Municipal de Urgenta Timisoara (partener) este în cuantum de 0,00 lei,finantarea nerambursabila fiind in proportie de 100% conform prevederilor Ghidului Solicitantului.

4. Concluzii
Considerăm necesară şi oportună promovarea proiectului de hotărâre privind aprobarea proiectului proiectului „Creșterea siguranței pacienților în structuri spitalicești publice – modernizare și extindere infrastructurii de energie electrică și a IDSAI (Instalație de detectare, semnalizare și alarmare) în cadrul SCMUT – Clinicile Noi” Str. Gheorghe Dima nr. 5”, cod SMIS 151972,   a încheierii Acordului de parteneriat între UAT Municipiul Timișoara (în calitate de lider de proiect) și Spitalul Clinic Municipal de Urgență Timișoara (în calitate de partener de proiect), a Notei de fundamentare privind necesitatea și oportunitatea investiției (pentru activitati de tip A), precum și a Documentatiei de avizare a lucrărilor de intervenții (pentru activități de tip B),

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.

